મથુરાનો રાજા મધુસૂદન અને રાણી મધુસૂદનાની દીકરી મોહના યુવાન બને છે તેથી તેના લગ્નની ચિંતા થવા લાગે છે. પ્રધાન ઇદ્રજિત મોહના માટે વર શોધવાનું અને પરદેશથી પધારેલા પંડિત શુકદેવ પાસે ભણાવવાનું સૂચન કરે છે. પોતાની પુત્રી અને પંડીતનો સમાગમ થતાં તેઓ પરસ્પર આકર્ષાય નહીં તે માટે પ્રપંચ કરી પંડિત કોઢિયો છે અને પુત્રી ડાકણ જેવી તથા આંધળી છે એવું એકબીજાને ભરમાવી પરદાની આડશ રાખવાની ગોઠવણ કરે છે. એકવાર રાજપુત્રીની પરીક્ષા કરવા પંડિત મોહનાને ચોવીસ સમસ્યા પૂછે છે રાજકુમારી બધી સમસ્યાના સાચા ઉત્તરો આપે છે.